b'\n_START_ARTICLE_\nMeteor\n_START_PARAGRAPH_\nMete\xc3\xb3r (tudi utrinek) je svetla sled, ki jo vidimo ob vstopu meteoroida v Zemljino ozra\xc4\x8dje ali v atmosfero drugega nebesnega telesa. Ob tem vstopu dose\xc5\xbee visoke hitrosti. Ta hitrost se giba med 11 km/h (\xc4\x8delno, v nasprotni smeri gibanja zemlje) do 70 km/s (od zadaj, v smeri gibanja zemlje) in ve\xc4\x8d. S to hitrostjo dose\xc5\xbee tako visoko temperaturo, da za\xc5\xbeari in kmalu izpuhti. Zaradi zastojnega tlaka se za meteoroidom vije svetla sled. \xc4\x8ce pa meteoroid ne izgori do povr\xc5\xa1ja zemlje, udari vanjo in preostalemu telesu pravimo meteorit. Pri tem nastane udarni krater (na primer Luna ima veliko takih kraterjev). V nekaterih no\xc4\x8deh se vidi od 50 do 100 in ve\xc4\x8d meteorjev.\n_START_SECTION_\nOgnjena krogla\n_START_PARAGRAPH_\nOgnjena krogla je svetlej\xc5\xa1a kot obi\xc4\x8dajni meteor. Mednarodna astronomska zveza je definirala ognjeno kroglo kot meteor, ki je svetlej\xc5\xa1i kot katerakoli zvezda (to pomeni, da je njegova magnituda ve\xc4\x8dja ali enaka -4)._NEWLINE_Mednarodna organizacija za meteorje (amaterska organizacija) ima bolj natan\xc4\x8dno definicijo ognjene krogle. Ta organizacija definira ognjeno kroglo kot meteor, ki bi imel magnitudo enako ali ve\xc4\x8djo od -3, \xc4\x8de bi bil viden v zenitu .\n_START_SECTION_\nBolid\n_START_PARAGRAPH_\nBolid je vrsta ognjene krogle, ki je tako mo\xc4\x8dno svetla, da se lahko vidi tudi podnevi. V nekaterih primerih lahko tudi eksplodira._NEWLINE_Beseda izvira iz gr\xc5\xa1ke besede \xce\xb2\xce\xbf\xce\xbb\xce\xb9\xcf\x82 (bolis), ki pomeni izstrelek ali blisk. Mednarodna astronomska zveza nima uradne definicije za bolid. Bolj pogosto izraz uporabljajo geologi kot pa astronomi. V geologiji pomeni'